Miguel de Kíiv

Miguel I de Kíiv (en ), finado o 15 de xuño de 992, foi un eclesiástico do Patriarcado de Constantinopla, primeiro metropolita de Kíiv e toda a Rus dende 988 até o seu pasamento.

As diferentes crónicas históricas din que era asirio, grego ou búlgaro. Tradicionalmente se considera que foi o fundador do mosteiro de San Miguel das Cúpulas Douradas de Kíiv e do mosteiro de Mezhyhiria preto de Vyshhorod.

Os seus restos estaban orixinalmente na Igrexa dos Décimos, de alí foron movidos ás covas de Santo Antón do mosteiro das Covas de Kíiv, estando hoxe localizados na catedral da Dormición do mosteiro.

Foi glorificado pola Igrexa Ortodoxa Rusa en 1730. A súa festa celébrase o 15 de xuño.

Categoría:Finados en 992
Categoría:Bispos entre 451 e 1054
Categoría:Bispos da Igrexa ortodoxa de Constantinopla
Categoría:Primados da Igrexa católica bizantina ucraína